*****

ΚΑΝΟΝΙΣΜΟΣ (ΕΟΚ) αριθ. 561/85 ΤΗΣ ΕΠΙΤΡΟΠΗΣ

της 4ης Μαρτίου 1985

περί καθορισμού οροφών και θεσπίσεως καθεστώτος κοινοτικής επιβλέψεως για τις εισαγωγές καρότων και κρομμύων, που αναφέρονται στην κλάση ex 07.01 του Κοινού Δασμολογίου, καταγωγής των χωρών της Αφρικής, της Καραϊβικής και του Ειρηνικού ή των υπερποντίων χωρών και εδαφών (1985-Α)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 486/85 του Συμβουλίου της 26ης Φεβρουαρίου 1985 περί του καθεστώτος που εφαρμόζεται στα γεωργικά προϊόντα και σε ορισμένα εμπορεύματα προερχόμενα από τη μεταποίηση γεωργικών προϊόντων καταγωγής των χωρών της Αφρικής, της Καραϊβικής και του Ειρηνικού ή των υπερποντίων χωρών και εδαφών (1), και ιδίως το άρθρο 13,

Εκτιμώντας:

ότι στο άρθρο 13 του κανονισμού (ΕΟΚ) αριθ. 486/85 προβλέπεται ότι, για την περίοδο από 1 Ιανουαρίου μέχρι 31 Μαρτίου, τα καρότα που αναφέρονται στη διάκριση ex 07.01 Η ΙΙ του Κοινού Δασμολογίου και, για την περίοδο από 15 Φεβρουαρίου μέχρι 15 Μαΐου, τα κρόμμυα που αναφέρονται στη δάκριση ex 07.01 Θ του Κοινού Δασμολογίου, καταγωγής των εν λόγω χωρών, υπόκεινται, κατά την εισαγωγή τους στην Κοινότητα, σε δασμούς μειωμένους αντίστοιχα σε 10,2 % και 4,8 %· ότι το προνόμιο της μειώσεως των δασμών περιορίζεται από οροφές 500 τόνων για το καθένα από τα προϊόντα αυτά, πέραν των οποίων οι δασμοί που αναφέρονται έναντι των τρίτων χωρών επαναφέρονται· ότι αυτός ο κανονισμός τίθεται σε ισχύ την 1η Μαρτίου 1985· ότι, κατ' ακολουθία, η μέθοδος pro rata temporis εφαρμόζεται για τον καθορισμό των οροφών·

ότι η εφαρμογή του συστήματος οροφών απαιτεί την τακτική ενημέρωση της Κοινότητας όσον αφορά την εξέλιξη των εισαγωγών των εν λόγω προϊόντων καταγωγής των εν λόγω χωρών· ότι ενδείκνυται, ως εκ τούτου, να υποβληθεί η εισαγωγή αυτών των προϊόντων σε καθεστώς επιτηρήσεως·

ότι αυτός ο στόχος είναι δυνατόν να επιτευχθεί δια της προσφυγής σε τρόπο διαχειρίσεως ο οποίος να βασίζεται στον καταλογισμό, σε κοινοτική κλίμακα, των εισαγωγών των εν λόγω προϊόντων στις οροφές, σύμφωνα με το ρυθμό που τα προϊόντα αυτά προσκομίζονται στο τελωνείο βάσει δηλώσεων θέσεως σε ελεύθερη κυκλοφορία· ότι αυτός ο τρόπος διαχειρίσεως πρέπει να προβλέπει τη δυνατότητα επαναφοράς των δασμών μόλις συμπληρωθούν οι οροφές σε κοινοτική κλίμακα·

ότι αυτός ο τρόπος διαχειρίσεως απαιτεί στενή και ιδιαίτερα ταχεία συνεργασία μεταξύ των κρατών μελών και της Επιτροπής, η οποία θα πρέπει, ιδίως, να δύναται να παρακολουθεί την κατάσταση καταλογισμού στις οροφές και να ενημερώνει σχετικά τα κράτη μέλη· ότι αυτή η συνεργασία πρέπει να είναι πολύ στενή, δεδομένου ότι η Επιτροπή πρέπει να έχει τη δυνατότητα να λαμβάνει τα κατάλληλα μέτρα για την επαναφορά των δασμών όταν συμπληρώνεται μία από τις οροφές·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Οι εισαγωγές των προϊόντων καταγωγής των χωρών της Αφρικής, της Καραϊβικής και του Ειρηνικού, ή των υπερποντίων χωρών και εδαφών, οι οποίες αναφέρονται στο παράρτημα, υπόκεινται σε καθεστώς οροφών και κοινοτικής επιτηρήσεως.

Τα προϊόντα που αναφέρονται στο πρώτο εδάφιο, η δασμολογική τους κλάση, οι δασμοί που εφαρμόζονται, οι περίοδοι ισχύος και το ύψος των οροφών, καθορίζονται στο εν λόγω παράρτημα.

2. Ο καταλογισμός στις οροφές πραγματοποιείται με το ρυθμό που τα προϊόντα προσκομίζονται στο τελωνείο βάσει δηλώσεων θέσεως σε ελεύθερη κυκλοφορία, συνοδευόμενα από πιστοποιητικό κυκλοφορίας των εμπορευμάτων.

Τα εμπορεύματα καταλογίζονται στην οροφή μόνο αν το πιστοποιητικό κυκλοφορίας των εμπορευμάτων προσκομισθεί προ της επαναφοράς των δασμών.

Η κατάσταση εξαντλήσεως των οροφών διαπιστώνεται, σε κοινοτικό επίπεδο, βάσει των εισαγωγών που καταλογίσθηκαν σύμφωνα με τους όρους των προηγουμένων εδαφίων.

Τα κράτη μέλη ενημερώνουν την Επιτροπή για τις εισαγωγές που πραγματοποιούνται σύμφωνα με την ανωτέρω διαδικασία, βάσει της περιοδικότητάς τους και εντός των προθεσμιών που ορίζονται στην παράγραφο 4.

3. Μόλις μία οροφή συμπληρωθεί, η Επιτροπή εκδίδει κανονισμό βάσει του οποίου επαναφέρονται, μέχρι το τέλος της περιόδου ισχύος του κανονισμού αυτού, οι δασμοί τους οποίους εφαρμόζει έναντι των τρίτων χωρών.

Σε περίπτωση τέτοιας επαναφοράς, η Ελλάδα επαναφέρει την είσπραξη των δασμών που εφαρμόζει έναντι των τρίτων χωρών κατά την εν λόγω ημερομηνία.

4. Τα κράτη μέλη διαβιβάζουν στην Επιτροπή εκθέσεις περί των καταλογισμών στην ποσόστωση που αφορούν περιόδους 10 ημερών, εντός προθεσμίας 5 πλήρων ημερών από της λήξεως κάθε δεκαημέρου.

Άρθρο 2

Για να εξασφαλισθεί η εφαρμογή του παρόντος κανονισμού, η Επιτροπή λαμβάνει όλα τα αναγκαία μέτρα σε στενή συνεργασία με τα κράτη μέλη.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Μαρτίου 1985.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 4 Μαρτίου 1985.

Για την Επιτροπή

COCKFIELD

Αντιπρόεδρος

(1) ΕΕ αριθ. L 61 της 1. 3. 1985, σ. 4.

ΠΑΡΑΡΤΗΜΑ

1.2.3.4.5 // // // // // // Αύξων

αριθμός

// Κλάση

του Κοινού

Δασμολογίου // Περιγραφή εμπορευμάτων

// Εφαρμοστέος

δασμός // Ποσό της οροφής

(σε τόνους) // // // // // // // 07.01 // Λαχανικά και φυτά εδώδιμα, νωπά ή διατετηρημένα δι' απλής ψύξεως: // // // // // Η. Καρότα, γογγύλια, τεύτλα δια σαλάτας, τραγοπώγονες, σέλινα, ραφανίδες και άλλαι παρόμοιαι εδώδιμοι ρίζαι: // // // // // ex ΙΙ. Καρότα και γογγύλια: // // // ΑΚΕ 1 // // - Καρότα, από 1η Μαρτίου μέχρι 31 Μαρτίου 1985 // 10,2 % // 167 // // // ex Θ. Κρόμμυα, ασκαλώνια και σκόρδα: // // // ΑΚΕ 2 // // - Κρόμμυα, από 1η Μαρτίου μέχρι 15 Μαΐου 1985 // 4,8 % // 417 // // // // //